
Florentin DRAGOMIRESCU           
Unitatea Militară 02655 Vlădeni, din Ministerul Apărării Naţionale, cu sediul în strada Gării din satul VLĂDENI, comuna DUMBRĂVIȚA, județul BRAŞOV,
scoate la concurs următorul post vacant:

· ȘEF CABINET MEDICAL, gradul profesional: medic specialist medicină de familie, funcţie militară.


Candidaţii declaraţi câştigători în urma concursului vor fi chemaţi/ rechemaţi în activitate, în corpul ofiţerilor şi vor dobândi calitatea de cadru militar în activitate, cu drepturile şi obligaţiile care decurg din aceasta. Gradul maxim care poate fi obţinut de candidații fără obligații militare este locotenent (pentru ofițerii în rezervă, gradul deținut în rezervă dar nu mai mare de maior). 

Condiţiile generale pentru selecţionarea candidaţilor în vederea chemării/rechemării în  activitate, în corpul ofiţerilor sunt cele prevăzute de art.1, din Anexa 1 la Ordinul ministrului apărării naţionale nr. M 70/ 25.05.2016, cu modificările şi completările ulterioare, publicat în Monitorul Oficial, Partea I, nr. 421/2016.

Îndeplinirea condiţiilor prevăzute la art. 1, alin. (1), lit. a) - c), e) - g), i) şi j) se declară pe proprie răspundere, în cuprinsul cererii de înscriere la selecţie.

Condiţiile specifice necesare pentru ocuparea posturilor sunt cele prevăzute de art. 2, din Anexa 1 la Ordinul ministrului apărării naţionale nr. M 70/ 25.05.2016, cu modificările şi completările ulterioare, publicat în Monitorul Oficial, Partea I, nr. 421/2016 și:

- Vechime în muncă în domeniul de specialitate mai mare de 10 ani;
- Specializare medicină de familie;
 - Nivelul de acces la informaţii clasificate este strict secret, fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate, în situaţia în care va fi declarată „admis”.

Candidaţii vor depune la sediul U.M. 02655 VLĂDENI dosarul de înscriere la concurs care va cuprinde următoarele documente:

a) cerere de înscriere la concurs adresată comandantului U.M. 02655 VLĂDENI, document tipizat;

b) copia certificatului de naştere;
c) copia cărţii de identitate, în termen de valabilitate;
d) certificatul de cazier judiciar;

e) copia diplomei de licenţă şi a certificatului de medic specialist sau medic primar;
f) copia certificatului de membru al colegiului de profil, cu drept de liberă practică, după caz, avizat pe anul în curs;

g) copie după poliţa de asigurare malpraxis, după caz;

h) dovada/ înscrisul din care rezultă că nu a fost sancţionat de către colegiul de profil;

i) formular de bază - date personale, document tipizat;

j) adeverinţă medicală eliberată de medicul de familie, cu cel mult 6 luni anterior derulării concursului, din care să rezulte antecedentele medicale patologice şi faptul că este apt din punct de vedere fizic şi neuropsihic şi care conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii;
k) acte doveditoare pentru calcularea punctajului prevăzut în anexa nr. 3 la Ordinul ministrului  sănătăţii nr. 166/2023;

l) documente care atestă situaţia militară curentă a candidatului şi, după caz, efectuarea pregătirii militare: copie a livretului militar pentru militarii în rezervă, respectiv adeverinţă eliberată de centrul militar zonal/judeţean/de sector pentru militarii rezervişti voluntari şi pentru persoanele fără obligaţii militare; copia legitimaţiei militare sau a livretului militar poate fi înlocuită de adeverinţă eliberată de către unitatea militară de provenienţă, respectiv de către centrul militar zonal/judeţean/de sector în a cărui evidenţă se află candidatul;
m) declaraţie pe propria răspundere că își vor desfăşura activitatea timp de cel puţin 4 ani în cadrul unităţii militare în care vor fi numiți în funcţia pentru care au concurat;

n) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

o) copia certificatului de căsătorie sau a altui document prin care s-a realizat schimbarea de nume, după caz.

Actele prevăzute a fi depuse în copie se prezintă însoţite de documentele originale pentru a fi certificate pentru conformitate cu originalul de către compartimentul resurse umane al U.M. 02655 VLĂDENI, iar documentele tipizate se asigură candidaţilor prin grija structurii care organizează selecţia.

Documentele prevăzute la lit. d) şi j) sunt valabile șase luni şi se depun la dosar în termen de valabilitate iar documentul prevăzut la lit. h) are valabilitate trei luni.
Procedura de concurs presupune parcurgerea următoarelor etape:

· înscrierea la concurs se face la U.M. 02655, Str. Gării, VLĂDENI, judeţul BRAŞOV, în termen de 10 zile calendaristice de la apariţia acestui anunţ şi postarea lui la sediul unităţii la punctul de relaţii cu publicul, respectiv în perioada 12.11-21.11.2026;
· selecţia dosarelor de concurs se realizează în termen de 5 zile lucrătoare de la data expirării termenului de înscriere la selecţie, perioadă în care candidaţii ale căror dosare sunt incomplete, le pot completa în termen de 2 zile lucrătoare după termenul limită de depunere a  dosarelor;

· afişarea rezultatelor verificării îndeplinirii condiţiilor de participare la preselecţie se afişează la sediul unităţii organizatoare în cel mult 24 ore de la expirarea termenului pentru selecţia dosarelor de concurs;

· contestaţiile privind dosarele respinse se adresează, în termen de 1 zi lucrătoare, din momentul afişării rezultatului selecţiei, comandantului unităţii militare organizatoare;

· soluţionarea contestaţiilor – în termen de 1 zi lucrătoare de la depunerea contestaţiei;

· probele eliminatorii de aptitudini şi concursul se organizează nu mai târziu de 30 zile lucrătoare de la data publicării anunțului.


Candidaţii declaraţi „admis” în urma selecţiei dosarelor de concurs vor parcurge preselecţia - 3 (trei) probe eliminatorii de aptitudini ce se vor desfăşura în următoarea ordine: evaluarea psihologică, evaluarea nivelului pregătirii fizice şi examinarea medicală.

La fiecare probă eliminatorie participă numai candidaţii care au fost declaraţi „admis” la proba anterioară.
Candidaţii declaraţi „apt” şi „admis” în urma desfăşurării tuturor probelor de aptitudini pot participa la concursul pentru ocuparea postului vacant, care constă în parcurgerea unei probe teoretice şi a unei probe practice, astfel:

- proba scrisă în data de 16.12.2026, ora și locul vor fi comunicate în timp oportun;

- proba practică/ clinică în data de 21.12.2026, ora și locul vor fi comunicate în timp oportun;

Tematica și bibliografia de concurs se regăsește pe site-ul Ministerului Sănătății (www.ms.ro) la rubrica informații de interes public/ examene/ examene si concursuri naționale.

Informaţii suplimentare privind condiţiile generale şi specifice pentru ocuparea postului, locul, data şi ora desfăşurării probelor eliminatorii de aptitudini, baremele de promovare a acestora, precum şi organizarea concursului se pot obține la sediul U.M. 02655, str. Gării FN, localitatea VLĂDENI, judeţul BRAȘOV.
Persoane de contact: AIOANEI Diana, PĂLIE Daniel, tel. 0368734224, 0368734223. 

